Moș Crăciun a venit pe motor la Craiova. 30 de motocicliști costumați au defilat prin oraș.
Aproximativ 30 de Moş Crăciuni au defilat, pe motociclete, prin Craiova. Motocicliştii le-au împărţit dulciuri copiilor. În Craiova, la prânz, termometrele au înregistrat 22 de grade C.
Dacă eşti din Craiova, nu-l mai aştepta pe Moş Crăciun cu sania. Temperaturile au trecut, în Ajun, de 20 de grade C, aşa că Moşu vine pe motor.Aproximativ 30 de motociclişti costumaţi în Moş Crăciun au defilat astăzi prin oraş. Este o paradă tradiţională a pasionaţilor de motoare din Bănie. Şi-au etalat caii putere şi au făcut spectacol în trafic.Încântaţi au fost şi mai mulţi copii care au primit bomboane de la Moş Crăciun care a venit cu motocicleta. Cei mici au făcut poze şi chiar s-au putut urca pe motociclete. Pe Bianca, o fetiță de 5 ani, apariţia Moşului pe două roţi a cam pus-o în încurcătură.Bianca: "De ce ai venit cu motocicleta?"Moş Crăciun: "Pentru că nu este zăpadă. Dacă ar fi fost zăpadă, Moşu ar fi venit cu sania. Renii nu au cum să meargă dacă nu este zăpadă."Sergiu Dumitriu, motociclist: "De obicei, facem şi ceva donaţii pentru copiii defavorizaţi. Anul acesta n-am reuşit să facem nimic pentru că este situaţia care este şi nu prea am fost primiţi.".